EkBass/fiwiki-20250220-pages-articles huggingface dataset:
Legio XXI Rapax

Legio XXI Rapax (”Saalistaja”) oli roomalainen legioona, jonka Augustus perusti noin vuonna 31 eaa. Legioonan tunnus oli kauris. Legioona palveli aluksi Hispaniassa. Roomalaisten hävittyä Teutoburgin taistelun Rapax siirrettiin turvaamaan Germanian raja-alueita. Legioonan asemapaikkana oli Castra Vetera, nykyinen Xanten. Vuonna 70 legioona oli kukistamassa bataavien kapinaa, jonka jälkeen legioonan asemapaikkana oli Moguntiacum, nykyinen Mainz. Rapax osallistui Lucius Antonius Saturninuksen kapinaan keisari Domitianusta vastaan vuonna 89. Kapinan jälkeen legioona lähetettiin Moesiaan, jossa sarmaatit tuhosivat sen vuonna 92. Myöhemmin roomalaiset pystyttivät taistelupaikalle muistomerkin, johon oli kaiverrettu 3 000 legioonalaisen ja apujoukkojen sotilaan nimet, sekä teksti joka kertoo heidän kuolleen tasavallan puolesta. Keisari Trajanus rakennutti paikalle oman muistomerkkinsä, Tropaeum Traianin vuosina 107/108 Daakian sotien kunniaksi. == Lähteet == Luokka:Roomalaiset legioonat
Agartha

Agartha on buddhalaisuudessa ja taruissa oletettu maanalainen maailma. Toinen yleinen nimitys Agarthalle on Shambhala tai Shamballa, jonka mainitaan myös olevan Agarthan pääkaupunki. Agarthaan sanotaan olevan sisäänkäynnit Maan etelä- ja pohjoisnavoilta, mutta sinne on väitetty olevan myös muita sisäänkäyntejä. Raymond W. Bernardin mukaan Yhdysvaltain laivaston amiraali Richard E. Byrd oli retkikuntineen nähnyt navoilla sisäänkäynnit Agarthaan. Toinen varhainen lähde on Willis Emersonin kirja The Smoky God, jonka mukaan norjalainen merenkävijä Olaf Jansen päätyi Agarthaan pohjoisnavalla. == Agartha populaarikulttuurissa == * Agharta, manga * Agharta: The Hollow Earth, tietokonepeli * Miles Davisin albumi * Agartha mainitaan Umberto Econ romaanissa Foucaultin heiluri * Afrika Bambaataa & WestBamin kappale Agharta (The City of Shamballa) == Katso myös == * Atlantis * Shangri-La * Ontto maa == Lähteet == == Aiheesta muualla == * * * * Maailman tulevaisuus Yhdyspankin kassaholvissa, Suomen Kuvalehti, 24.09.1938, nro 38, s. 10, Kansalliskirjaston digitaaliset aineistot Luokka:Myyttiset paikat ja olotilat
Jari Larikka

Jari Pekka Larikka (s. 9. tammikuuta 1965 Helsinki) on suomalainen ravintola- alan yrittäjä ja kokoomuslainen poliitikko. Larikka oli kansanedustajana 2007–2011 Kymen vaalipiiristä. Kunnallispolitiikassa Larikka on ollut Kouvolan kaupunginvaltuustossa vuodesta 2001 ja -hallituksessa 2005 alkaen. Vuodesta 1986 hän on toiminut ravintola-alalla ja omistaa Kouvolassa ravintolayrityksen nimeltä Primas-ravintolat. Koulutukseltaan Larikka on paloesimies, ja ennen kansanedustajaksi ryhtymistä hän toimi Kouvolan sekä Kuusankosken palolaitoksissa lähes kaksikymmentä vuotta. Ravintola on poistettu arvonlisäverovelvollisuusrekisteristä vuoden 2009 lopussa, joten sillä ei ole liiketoimintaa. == Lähteet == == Aiheesta muualla == * Larikan kotisivu * Larikan blogi * Facebook-yhteisö * Suoraan Eduskunnasta * Kampanjasivut 2010-2011 * Luokka:Kansanedustajat Luokka:Kansallisen Kokoomuksen poliitikot Luokka:Kouvolan kaupunginvaltuutetut Luokka:Kymen vaalipiiri Luokka:Suomalaiset yrittäjät Luokka:Vuonna 1965 syntyneet Luokka:Elävät henkilöt Luokka:Kymenlaakson aluevaltuutetut
Caxcatla

Caxcatla oli muinaisessa Mesoamerikassa Olmeca-Xicalanca-kansan keskus. Paikka sijaitsi eteläisessä Meksikossa, nykyisen Tlaxcalan osavaltion etelärajalla. Kaupungin keskusrakennukset sijaitsivat luonnon muovaamalla 200 metrin pituisella korokkeella, jota sanotaan nykyään espanjaksi Gran Basamentoksi. Pohjoispuolelta löydetty taistelua esittävä seinämaalaus Mural de la batalla on ajoitettu aikaan noin 700 jaa. Symboliikasta päätellen taistelu esittänee olmeekkien ja huasteekkien välistä taistelua. Ehkä mayat asuttivat paikan 400 eaa. Caxcatla alkoi kasvaa suureksi lähikaupunki Cholulan heiketessä 650–750 eaa. ja kasvoi tämän Tlaxcala-Puebla-laakson osan paikalliseksi mahdiksi. Noin 1000 jaa. paikka hylättiin. Luokka:Arkeologiset kohteet Meksikossa
Yang Xinhai

Yang Xinhai (; 1965 – 14. helmikuuta 2004) oli kiinalainen sarjamurhaaja. Xinhai todettiin vuonna 2004 syylliseksi 67 murhaan kolmen vuoden aikavälillä. Hän teki henkirikokset neljässä maakunnassa (Henan, Anhui, Shandong, Hebei), ja joskus hän surmasi kokonaisia perheitä. Tuomio tuli lisäksi 23 raiskauksesta. Xinhailla oli rikollinen tausta. Juuri ennen pahamaineista murhaputkeaan hän oli vapautunut pakkotyöleiriltä, jolle hänet oli tuomittu raiskauksesta. Xinhai julisti halunneensa tappaa aina enemmän ja enemmän ihmisiä. Xinhai tuomittiin kuolemaan ja teloitettiin Kiinassa 2004. == Lähteet == Luokka:Kiinalaiset sarjamurhaajat Luokka:Murhasta teloitetut Luokka:Vuonna 1965 syntyneet Luokka:Vuonna 2004 kuolleet
Bel Ami

Bel Ami tarkoittaa seuraavia asioita: * Bel Ami, Guy de Maupassant'n novelli * Bel Ami, slovakialainen aikuisviihde-elokuvayhtiö * Bel Ami, ruotsalais- ranskalainen elokuva vuodelta 1976. * Bel Ami, brittiläinen elokuva vuodelta 2012.
Thule-seura

__NOTOC__ Thule-seura (), alun perin Studiengruppe für germanisches Altertum eli ”Germaanisen muinaisuuden tutkimusseura”, oli saksalainen esoteerinen seura. Se tunnetaan etenkin siitä, että se rahoitti Saksan työväenpuoluetta, josta myöhemmin tuli Saksan kansallissosialistinen työväenpuolue (NSDAP). Kansallissosialistien johtajaksi kohonneen Adolf Hitlerin ei ole pystytty todistamaan olleen seuran jäsenenä. Miehet Hitlerin takana -kirjan mukaan ”Hitlerille oli myyty rotuhygienia-ajatus jo Thule-seurassa vuosisadan alussa”. Thule-seuran perusti 17. elokuuta 1918 saksalainen okkultisti Rudolf von Sebottendorff salaseura Germanenordenin Münchenin-jaostoksi. Seuraan kuului 250 jäsentä Münchenistä ja 1 500 muualta Baijerista. Seuran päätavoitteena oli tutkia arjalaisten alkuperää, johon liittyivät muun muassa teoriat Ultima Thulesta ja Hyperboreasta. Thule-seuraan kuuluivat myös Dietrich Eckart, josta tuli yksi kansallissosialismin johtohenkilöistä ja Hitlerin ystävä, sekä korkean aseman NSDAP:ssa saavuttanut Alfred Rosenberg. == Jäseniä == * Dietrich Eckart * Rudolf von Sebottendorff * Alfred Rosenberg * Karl Harrer ==Katso myös== * Kansallissosialismi ja okkultismi == Lähteet == * Natsijohtajan kauan etsitty paivakirja tarjoaa ensikaden tietoa natsi- Saksasta Ylen uutiset * Ihmisoikeudet-lehti (1989) === Viitteet === == Aiheesta muualla == * Thule-seura * Thule, Italia Luokka:Kansallissosialismi ja okkultismi Luokka:Salaseurat Luokka:Saksalaiset järjestöt
Bel Ami (aikuisviihdeyhtiö)

Bel Ami on bratislavalainen homoeroottisia pornoelokuvia tekevä yhtiö. Yhtiön on perustanut slovakialainen George Duroy ("Duroy" on Guy de Maupassant'n novellin "Bel Ami" päähenkilöön perustuva peitenimi). "Bel ami" on ranskaa ja tarkoittaa "(miespuolista) kaunista ystävää". == Näyttelijät == * Adam Cartier * Adrian Kinski * Alan Connery * Aleš Hanák * Alex Orioli * Benjamin Bloom * Ben Keaton myös Richard Said * Bolek Polanski * Brandon Manilow * Chance * Chris Casablanca * Christian Bisset * Claude Cocteau * Daniel Avedon * Daniel Lautrec * Daniel Valent * Danny Saradon * Dano Sulik * Dominique Bouquet * Ethan Clarke * Ion Davidov * Jason Paradis * Jean Lautrec * Joey Amis * Johan Paulik * Josh Elliot * Julian Armanis * Justin Marino * Karl Tenner * Ken Russel * Kevin Warhol * Kristian Jensen * Leo Hoffman * Liam Phoenix * Lukas Ridgeston * Luke Hamill * Marc Vidal * Marcel Bouvier * Mark Aubrey * Martin Eden * Matt Phillipe * Marek Antonov * Martin Valko * Max Orloff (aka Pavel Novotný) * Mikal Janos * Oleg Vronski * Oliver Krist * Paul Valery * Phil Sardou * Pierre Delon * Raf Angelo * Renato Amoroso * Rick Fontana * Richie Tyler * Roman Chaykin * Ryan Hurley * Sascha Chaykin * Scott Hannah * Sean Ellis * Sebastian Bonnet * Simon Jacobi * Stefan Anderson * Steve Jennings * Tommy Alvarez * Tim Hamilton * Timothy Culkin * Tommy Hansen * Tony Jones * Vadim Housman * Zoltan == Elokuvat == *A+ *Alpine Adventure *An American In Prague *Boywatch 1,2,3,4,5,6 *Cherries *CoverBoys *Enchanted Forest *Flings 1,2,3 *Frisky Summer 1,2,3,4 *Graffitti *Greek Holiday 1,2 *Julian *Just For Fun *Lucky Lukas *Lukas In Love 1,2 *Lukas` Stories *Mating Season *Out at Last 1,2,3,4 *Out in Africa 1,2 *Personal Trainers 1, 2, 3, 4, 5, 6, 7, 8 & 9,10,11 *Pillow Talk 1, 2, 3 *Pina Colada *Pretty Boy *SummerCamp *TeamPlay *The English Student *The Private Life of Tim Hamilton *Too Many Boys *Undressed Rehearsals 1 *XL Files 1,2,3,4 ==Lähteet== Luokka:Slovakialaiset yritykset Luokka:Homoporno
Petri Pihlajaniemi

Petri Antero Pihlajaniemi (s. 23. elokuuta 1968 Kristiinankaupunki) on suomalainen poliitikko ja kiinteistösijoittaja. Hän oli kokoomuksen kansanedustaja Vaasan vaalipiiristä vaalikaudella 2007–2011. Hän on ollut Kristiinankaupungin kaupunginvaltuuston jäsen vuodesta 2001. Pihlajaniemi on koulutukseltaan autonasentaja ja on toiminut yrittäjänä vuodesta 1989. Hänet valittiin eduskuntaan vuoden 2007 vaaleissa. Pihlajaniemi oli ehdolla myös vuoden 2011 vaaleissa, mutta jäi varasijalle. Pihlajaniemi on ollut kiinteistösijoittajana keskeinen henkilö kotikaupunkinsa Kristiinankaupungin ja Seinäjoen vanhan rakennuskannan kunnostamisessa uuteen käyttöön. Hän on tehnyt Kristiinankaupungin veturitallista ravintolan sekä Seinäjoella rautatieläisten talosta hotelli Alman ja Itikanmäen Kalevan navetasta kaupungin uuden kulttuurikeskuksen, jonne myös Seinäjoen taidehalli muutti 2020. Seuraavaksi Pihlajaniemi kaavailee Seinäjoen ratapihan vanhasta veturitallista kylpylää. ==Lähteet== ==Aiheesta muualla== * Luokka:Kansanedustajat Luokka:Vaasan vaalipiiri Luokka:Kansallisen Kokoomuksen poliitikot Luokka:Kristiinankaupungin kaupunginvaltuutetut Luokka:Suomalaiset yrittäjät Luokka:Vuonna 1968 syntyneet Luokka:Elävät henkilöt Luokka:Pohjanmaan aluevaltuutetut
Nicolas Flamel

Nicolas Flamel (noin 1330–1410) oli ranskalainen alkemisti. Hänen on väitetty saavuttaneen alkemistien tavoitteen eli viisasten kiven, ja hänen vaimonsa Perenellen saavuttaneen kuolemattomuuden. Useat kertomukset hänestä ovat tarunomaisia, ja hänet on mainittu useissa kaunokirjallisissa teoksissa kuten Harry Potter -sarjassa, Pariisin Notre-Damessa, Da Vinci -koodissa ja Kuolemattoman Nicholas Flamelin salaisuudet -sarjassa. Flamel rahoitti monia rakennushankkeita Pariisissa. Eräs niistä on yhä kunnossa oleva talo osoitteessa 51 rue de Montmorency, jossa toimii nykyään ravintola. == Aiheesta muualla == * Nicholas Flamel * An explanation of some of the alchemical figures on Flamel's tomb Luokka:Alkemistit Luokka:Ranskalaiset henkilöt
Raamatun sanakirja

Raamatun Sanakirja oli teologian tohtorin ja itämaisen kirjallisuuden professorin sekä kristillisen kirjailijan Aapeli Saarisalon (1896-1986) tunnetuimpia teoksia. Sen ensimmäinen painos ilmestyi 1936 Wsoy:n kustantamana. Kirja oli ensimmäinen suomeksi kokonaisuudessaan ilmestynyt Raamatun aakkosellinen hakuteos. thumb|Raamatun sanakirja Siinä on yksityiskohtaisesti selitetty Raamatussa esiintyvät sanat, paikannimet, henkilöt ja käsitteet. Myös alkukielisen sanan merkitys kerrotaan. Sanakirjasta löytyvät esimerkiksi seuraavat sanat: A ja O, Aabel, Aabraham, Aabrahamin helma, Aadam, Aahas, Aakan ja Aakis sekä Aaloe. Ensimmäisessä painoksessa oli 660 kaksipalstaista sivua, 2177 hakusanaa, 421 tekstikuvaa, 24 karttaa tekstissä, 3 liitekarttaa, 31 syväpainoliitekuvaa sekä 16 500 viittausta Raamatun eri kohtiin. Teosta on arvostettu suuresti ja Suomessa siitä on otettu 7 painosta ja tehty 2000-luvulla digitaalinen painos ja CD. Kirjan 2.p. v. 1965 oli kuvitukseltaan suuresti uudistettu, huomattavasti laajennettu ja tarkistettu. Uusimmassa painoksessa on 2278 hakusanaa. Ruotsinkielisestä käännöksestä (1.p. 1940) on otettu neljä painosta. Sitä käytettiin myös oppikirjana Lundin Yliopiston teologisessa tiedekunnassa. Norjankielisestä käännöksestä (1.p. 1952) on otettu kaksi painosta. == Eri painoksia kirjasta == * Raamatun sanakirja. 1.p. Wsoy. 1936. * Raamatun sanakirja. 6.p. Kirjaneliö. 1985. ISBN 951-600-498-9. * Raamatun sanakirja. 7.p. Data Universum. 2005. ISBN 952-5367-39-8 (nid.) == Aiheesta muualla == * Data-Universum Oy: Raamatun sanakirja CD-ROM Luokka:Eksegetiikka Luokka:Hakuteokset Luokka:Kirjat kristillisestä teologiasta ja uskonnonfilosofiasta Luokka:Kirjat Raamatusta Luokka:Oppikirjat
Hipposkylä

Hipposkylä on Tampereen Kissanmaalla sijaitseva alun perin pienperheille suunniteltu asuinalue, jonka rakennukset valmistuivat vuosina 1947–1949. Hipposkylästä tuli siihen mennessä suurin kaupungin rakennuttama kunnallinen taloryhmä Tampereella. Alueella on neljätoista kaksikerroksista puutaloa, joissa yhteensä 224 asuntoa – kaikki 28-neliöisiä yksiöitä. Edullisten vuokrien ansiosta alueen kansoittivat lähinnä vanhukset, pienituloiset sekä yksineläjät. Asemakaavamuutoksen jälkeen asukkaiden vuokrasopimukset on irtisanottu, ja asuminen Hipposkylässä päättyi toukokuun 2021 loppussa. Kymmentä puutaloa ja saunarakennusta lukuun ottamatta kaikki alueen rakennukset puretaan, ja tilalle pystytetään kaksitoista uutta 4–6-kerroksista asuinrakennusta. ==Lähteet== == Aiheesta muualla == *Tampereen kaupungin selvitys Hipposkylän asemakaavoituksen vaiheista ja rakennuskannasta. 13.8.2010. *Asuinalueiden inventointi ja arvottaminen, 1940-1960-luvut: Hipposkylä, Rantaperkiö, Rahola, Järvensivu, Taatala ja Rautaharkko. 2011. Luokka:Kissanmaa
Reima Kampman

Aaro Reima Kampman (5. marraskuuta 1943 – 22. joulukuuta 1992 Ylöjärvi) oli suomalainen psykiatri, joka tuli tunnetuksi etenkin hypnoosia ja sivupersoonia koskevista tutkimuksistaan. == Koulutus == Kampman valmistui ylioppilaaksi Tuiran yhteiskoulusta Oulussa vuonna 1963. Kampman opiskeli Oulun yliopistossa, jossa hän valmistui lääketieteen lisensiaatiksi vuonna 1970. Tohtoriksi Kampman väitteli vuonna 1973. == Ura == Reima Kampman saavutti 1970-luvun alkuvuosina laajaa julkisuutta hypnoosin avulla ilmenneitä sivupersoonailmiöitä koskevilla tutkimuksillaan. Kampman käsitteli sivupersoonailmiötä väitöskirjaansa perustuvassa teoksessaan Et ole yksin, joka julkaistiin vuonna 1974. Vuonna 1975 ilmestyi kirja Kuka minä olen. Kampman julkaisi myös lukuisia tutkimuksia psykoterapiasta, hypnoosista, sosiaalipsykiatriasta ja biologisesta psykiatriasta. Kampman toimi 1970–1976 ensin apulaislääkärinä, sitten apulaisylilääkärinä Oulun yliopistollisessa keskussairaalassa. Vuosina 1977–1978 hän toimi psykiatrian klinikan ylilääkärinä Muurolan sairaalassa. Vuonna 1976 Kampman nimitettiin psykiatrian dosentiksi Oulun yliopistoon ja vuonna 1982 Helsingin yliopistoon. Tampereen yliopistossa Kampman toimi vuodesta 1979 alkaen, ensin apulaisopettajana, myöhemmin vt. professorina ja hypnoterapian dosenttina. Lisäksi Kampman toimi myös Tampereen yliopiston näyttelijätyön opettajana. Hän oli myös yksityisen lääkäriaseman toimitusjohtaja Tampereella. == Lapset == Reima Kampmanin lapset ovat (ikäjärjestyksessä vanhimmasta nuorimpaan): Marko Kampman, Ville Kampman, Hanna Kampman (myöh. Tamminen) ja Vera Kampman. == Muuta == J. Karjalaisen vuonna 2013 julkaistu albumi Et ole yksin on kunnianosoitus Kampmanille sekä hänen julkaisemalleen samannimiselle, vuonna 1974 ilmestyneelle kirjalle. Levyn kappaleesta "Mennyt mies", joka kertoo sivupersoona Markusta, J. Karjalainen kertoo kotisivuillaan: == Teokset == * * * Kampman, Reima – Särkkä, Eeva: Avun tarpeessa? Gummerus 1980. * Särkkä, Eeva – Kampman, Reima: Seitsemän sisarta. Weilin + Göös 1983. (Reima Kampmanin potilaan elämäntarina.) * Ihmisen rajat: Miksi hypnoosi parantaa. Toimittanut Pirjo Sjöholm. WSOY 1992. == Lähteet == * http://www.helsinki.fi/keskusarkisto/virkamiehet/laaketiede/laakistdkpsykiatria.htm * http://jkarjalainen.fi/2013/03/yhden-levykannen-tarina/ * http://jkarjalainen.fi/2013/01/kuka-on-markku/ === Viitteet === Luokka:Hypnologit Luokka:Suomalaiset psykiatrit Luokka:Vuonna 1943 syntyneet Luokka:Vuonna 1992 kuolleet
Glykosidit

Glykosidit ovat orgaanisia molekyylejä, joissa sokeriosa eli glykoni on liittyneenä johonkin toiseen osaan eli aglykoniin glykosidisidoksella. Glykosideilla on monia tärkeitä tehtäviä eliöissä. Esimerkiksi monet kasvit säilövät tärkeät kemikaalit inaktiivisiksi glykosideiksi, jotka sitten tarvittaessa aktivoituvat entsymaattisella hydrolyysillä sokeriosan poistuessa. Monia kasviglykosideja käytetään lääkkeellisissä tarkoituksissa. Glykosidin aglykonina voi olla myös hiilihydraatti, jolloin kyseessä on oligo- tai polysakkaridi. ==Glykosidisidos== Glykosidisidoksessa glykosidin sokeriosan hemiasetaalin eli rengasrakenteen anomeerinen hiili on liittyneenä aglykoniin rikki-, typpi- tai happiatomin välityksellä. Kun kyseessä on rikki, sidoksesta käytetään nimitystä S-glykosidisidos, ja yhdisteestä voidaan käyttää nimitystä tioglykosidi. Kun kyseessä on typpi, sidoksesta käytetään nimitystä N-glykosidisidos ja yhdisteestä voidaan käyttää nimitystä glykosyyliamiini. Kun kyseessä on happi, sidoksesta käytetään nimitystä O-glykosidisidos. Glykosidisidos voidaan jaotella myös sokeriosan anomeerisen hiilen hydroksyyliryhmän alkuperäisen konfiguraation mukaan joko α- tai β-glykosidisidokseksi. Glykosidisidoksia esiintyy glykosidien ohella myös muun muassa glykoproteiineissa, joissa proteiiniin on kiinnittyneenä hiilihydraattiketjuja, ja DNA:n ja RNA:n nukleosideissa, joissa puriini- tai pyrimidiiniemäs kiinnittyy pentoosisokeriin N-glykosidisidoksella. ==Glykosidien jaottelu== Glykosidit voidaan jaotella glykosidisidoksen tyypin lisäksi myös glykoni- ja aglykoniosien mukaan. ===Glykonin mukaan=== Jos glykosidin glykoniosa on glukoosi, molekyyli on glukosidi; jos se on fruktoosi, molekyyli on fruktosidi; jos se on glukuronihappo, molekyyli on glukuronidi jne. Elimistössä myrkylliset aineet usein metaboloidaan vesiliukoisemmiksi ja paremmin erittyviksi liittämällä niihin glukuronihappo. ===Aglykonin mukaan=== Biokemian ja farmakologian kannalta glykosidien käyttökelpoisin luokittelu tehdään aglykonin mukaan. Seuraavassa glykosideja luokiteltuna aglykonin mukaan: * Alkoholiglykosidit (mm. pajujen tuottama salisiini) * Antrakiiniglykosidit (mm. sennat ja aaloet tuottavat näitä laksatiivisia glykosideja) * Kumariiniglykosidit (mm. väinönputki tuottaa apteriini-nimistä kumariiniglykosidia) * Syanidiglykosidit (mm. manteleiden amygdaliini) * Flavonoidiglykosidit (mm. hesperidiini, rutiini, kversetiini; antioksidanttisia) * Fenoliglykosidit (mm. sianpuolukan arbutiini) * Saponiinit (Ovat luonteeltaan glykosideja. Niitä on esimerkiksi lakritsissa.) * Steroidiglykosidit (mm. digitalisglykosidit) * Tioglykosidit (mm. sinappiöljyissä esiintyviä glykosideja) ==Katso myös== * Glykosidisidos ==Lähteet== == Aiheesta muualla == *
HD ready

HD ready on EICTA:n vuonna 2005 julkaisema lisenssi. Televisiovalmistajien, jotka haluavat käyttää HD Ready -merkintää markkinoinnissaan, on lisensoitava merkintä EICTA:lta (European Information & Communications Technology Industry Association). Ehtoihin on määritelty TV-mallin HDTV-yhteensopivuus. TV:ssä on oltava vähintään 720 pikselin pystyerottelu 16:9-kuvasuhteessa. Sen tulee näyttää 720p-kuva ilman kuvaa heikentävää skaalausta johonkin sitä pienempään resoluutioon. Sen liitännöistä pitää löytyä digitaalinen DVI- tai HDMI- liitäntä, jonka täytyy tukea HDCP-kopiointisuojausta. Lisäksi televisiossa on oltava analoginen komponenttiliitäntä (YPbPr). HD Ready -merkintää ei tule sekoittaa HD compatible-merkintään, jonka käyttöä ei mitenkään ole säännelty ja joka ei käytännössä takaa oikeaa HDTV-yhteensopivuutta. Useat myytävät HD Ready -televisiot olivat nk. välimalleja. Ne eivät näyttäneet kumpaakaan resoluutiota (720p tai 1080p/i) näytöllään täydellisesti yhden suhde yhteen, vaan skaalaavat sen toiseen näytölle sopivaan resoluutioon. Kuvan skaalaamisesta toiseen resoluutioon ei ole merkittävää haittaa kuvan laadulle, kun sitä skaalataan suurempaan tarkkuuteen, mutta pienempään resoluutioon skaalattaessa osa kuvan tarkkuudesta putoaa pois. Kuvan tarkkuus huononee suhteessa alkuperäisen kuvan resoluution pienenemiseen. On huomattavaa, että useat välimallit näyttivät resoluution 1 366 × 768, kun HDTV-lähetyksissä tullaan ajan mittaan valitsemaan 1080p- ja 1080i-formaattien välillä, jolloin välimallin televisio joutui alas-skaalaamaan kuvaa näyttääkseen kuvan ruudulla kokonaisuudessaan. == Lähteet == Luokka:Televisio Luokka:2000-vuosikymmenen tekniikka
Käsijarrukäännös

Käsijarrukäännös on ajotekniikka, jolla auto saadaan tarkoituksellisesti sivuluisuun joko tiukkaa käännöstä varten tai auton kääntämiseksi ympäri mahdollisimman pienessä tilassa. Käännös aloitetaan kääntämällä rattia, jotta auton massan liike-energia siirtyy uloimmille renkaille. Seuraavaksi käsijarrulla lukitaan takapyörät ja saatetaan ne liukuun riippuen renkaan ja alustan välisestä kitkasta. == Varoitus == * Käsijarrukäännöksen tekemistä ei suositella yleisessä liikenteessä vaan ainoastaan suljetulla radalla. * Käsijarrukäännöksen tekeminen julkisessa liikenteessä on joissain maissa liikenneturvallisuuden vaarantamista ja saattaa johtaa sakkoihin. == Käsijarrukäännöksen tekeminen == Etuveto * Turvallisuuden vuoksi paikan pitää olla tasainen ja esteetön * Ajetaan pienellä vaihteella yli 25 km/h nopeudella. Yli 50 km/h asfaltilla jos haluaa, että perä lähtee kunnolliseen luisuun * Käännös aloitetaan kääntämällä yhdellä kädellä ratista eturenkaita haluttuun suuntaan * Heti kun auto on alkanut kääntyä, käsijarrusta vedetään toisella kädellä pitäen käsijarrun lukitusnappi painettuna * Auton takapää lähtee liukuun * Kun auto on kääntynyt haluttuun suuntaan, käsijarru vapautetaan ja painetaan kaasua Luokka:Autoilu
Poikkinainti (täsmennyssivu)

Poikkinainti tarkoittaa seuraavia asioita: *poikkinainti, avioituminen Ruotsin ja Suomen rajan ylitse Tornionlaaksossa *Poikkinainti, kesätapahtuma Pellon kunnassa *Poikkinainti ry, yhdistys Pellossa *Poikkinainti-uistelu kesäisin Miekojärvellä *Poikkinainti, Teatteri Vantaan kulttuuritapahtuma keväällä 2006 *useita muita Poikkinainti-tapahtumia.
Poikkinainti

Poikkinainti tarkoittaa toimintaa, jossa missä päin tahansa Tornionjokilaaksoa tapahtuvan naimisiinmenon toinen osapuoli on Suomesta ja toinen Ruotsista. Ikiaikaiseen tapaan tornionlaaksolaiset ovat etsineet puolisoa nykyisen valtakunnanrajan molemmin puolin. Yhteinen kieli - meän kieli - ja kulttuuri ovat sitoneet Tornionlaakson kahden maan kansalaisia yhteen eikä rajan yli avioituminen ole lainkaan poikkeuksellista. Luokka:Tornionlaakso Luokka:Lapin historia Luokka:Pello
Le père Duchesne

Le père Duchesne () oli Ranskan suuren vallankumouksen aikainen laajalti levinnyt radikaali sanomalehti. Vuosina 1790-1794 lehteä julkaisi ja toimitti jyrkkä vallankumouspoliitikko Jacques Hébert. Hébert ja hänen ympärilleen keräytynyt radikaaliryhmä hébertistit käyttivät lehteä propagoimiseen ja väkivaltaan kiihottamiseen. Hébertistit vaativat perusteellista hallinnon puhdistusta ja kristinuskon hävittämistä. Hébert itse oli yksi päätekijöistä kuningasparin, eritoten kuningattaren mestauslavalle toimittamisen takana. Joulukuussa 1793 Camille Desmoulins alkoi julkaista omaa lehteään Vieux Cordellier, jossa hän huomiota herättävästi hyökkäsi hébertistejä vastaan. Desmoulins oli vaikutusvaltaisen vallankumouspoliitikko Georges Dantonin ystävä. Danton ja Maximilien Robespierre kukistivat hébertistit ja mestauttivat Jacques Hébertin 24. maaliskuuta 1794. Hébertin kuoltua Le père Duchesne ei enää ilmestynyt. Lehden numeroita ja sitaatteja sisällöstä on säilynyt runsaasti Ranskan kansallisarkistossa. Myöhemmin samalla nimellä on ilmestynyt useita julkaisuja jotka eivät liity Jacques Hébertin lehteen. ==Lähteet== *Octave Aubry: Ranskan suuri vallankumous, osa II, osio Verta Luokka:Ranskan suuri vallankumous Luokka:Ranskalaiset sanomalehdet
Luther Ingram

Luther Ingram (30. marraskuuta 1937 – 19. maaliskuuta 2007) oli yhdysvaltalainen R&B-; ja soul-laulaja ja lauluntekijä. Ingram syntyi Tennesseessä. Hänet muistetaan parhaiten hitistä ”If Loving You Is Wrong (I Don't Want To Be Right)”, joka nousi Billboardin R&B-listan; ykköseksi. Hot 100 -listalla kappale nousi kolmossijalle, ja myöhemmin siitä esittivät coverversionsa Millie Jackson ja Barbara Mandrell. Ingramin muihin tunnettuihin sävelmiin kuuluvat mm. ”Ain't That Loving You (For More Reasons Than One)” ja ”I'll Be Your Shelter”. Hän oli mukana kirjoittamassa Staples Singersin hittiä ”Respect Yourself”. Ingram kuoli 69-vuotiaana Saint Louisissa kärsittyään vuosia munuaisvaivoista ja heikosta terveydentilasta. Hänelle oli aiemmin jouduttu tekemään munuaisensiirto. Ingramia jäivät kaipaamaan vaimo Jacqueline ja pojat Luther Jr. (Eric) ja Kenneth.R&B; Great Luther Ingram Dies at 69 Fox News == Lähteet == Luokka:Yhdysvaltalaiset rhythm and blues -laulajat Luokka:Yhdysvaltalaiset soullaulajat Luokka:Vuonna 1937 syntyneet Luokka:Vuonna 2007 kuolleet
Minh Ly

Minh Ly (s. 24. maaliskuuta Vietnam) on vietnamilaissyntyinen yhdysvaltalainen pokeriammattilainen. Hitsaajana työskennellyt Ly muutti Vietnamista Las Vegasiin vuonna 1986. Hän oli töissä keittiöapulaisena paikallisessa kiinalaisessa ravintolassa 1980-luvun lopulla. Pelijakajanakin toiminut Ly, kuten monet muutkin Vegasissa, aloitti pokeriuransa pienten limiittien käteispeleissä saadakseen lisäansioita. Lystä tuli menestyvä korkeiden limiittien käteispelaaja ennen siirtymistään turnauspokeriin. == Pokeriura == Ly oli ensimmäistä kertaa World Series of Poker -turnauksen finaalipöydässä vuonna 2001, jolloin hän sijoittui kolmanneksi $3,000 limit Texas hold 'em -turnauksessa. Seuraavana vuonna Ly oli WSOP:n pääturnauksen yhdeksäs ansaiten 85 000 dollaria. Vuoden 2005 WSOP:ssa hän oli toinen $5,000 short-handed no limit hold 'em -turnauksessa häviten Doyle Brunsonille. Ly voitti World Poker Tour -kiertueeseen kuuluvan the 2nd Doyle Brunson North American Poker Championship -turnauksen Las Vegasissa 18. lokakuuta 2005. Lopussa Lynin voitti Dan Harringtonin -käden, kun yhteisiksi korteiksi tuli . Ly ansaitsi voitostaan 1 060 050 dollaria. Minh Ly oli mukana High Stakes Pokerin toisella tuotantokaudella. Ly asuu Temple Cityssä Kaliforniassa. Hän pelaa vakituisesti Bellagion suurten panosten käteispelissä (niin sanotussa "The Big Gamessa") ja on naimisissa Lu Binhin kanssa. Barry Greensteinin mukaan Ly hallitsee kaikki pelimuodot hyvin, mutta hänen rajoittunut englannintaitonsa vähentää hänen saamaansa huomiota. Elokuussa 2007 Lyn pokeriuran turnausansiot ylittivät 2,5 miljoonaa dollaria. == Lähteet == == Aiheesta muualla == * Luokka:Yhdysvaltalaiset pokerinpelaajat Luokka:Syntymävuosi puuttuu Luokka:Elävät henkilöt
Ari Vuori

Ari Vuori (s. 9. kesäkuuta 1962 Pöytyä) on suomalainen uransa lopettanut jääkiekkoilija, pelipaikaltaan hyökkääjä. Hän pelasi menestyksekkäimmät vuotensa Turun Palloseurassa. Vuori muistetaan osana TPS:n Mustaa surma -kentällistä. Siinä hänen ketjukavereinaan pelasivat etupäässä Esa Keskinen ja Jukka Vilander. Vuori voitti TPS:ssa neljä SM-kultaa ja saavutti kolme hopeaa ja toimi viimeisellä kaudellaan joukkueensa kapteenina. Vuonna 2010 hän voitti TPS Urheilutoimenjohtajana SM-kultaa. Vuori toimi NHL joukkue Los Angeles Kingsin pelaajatarkkailijana vuosina 1996–2007 ja tämän jälkeen Detroit Red Wingsin pelaajatarkkailijana 2007–2015 voittaen Stanley Cupin 2008 sekä AHL:n mestaruuden vuonna 2013. Vuodesta 2015 lähtien hän on toiminut Toronto Maple Leafsin Euroopan kykyjenetsijöiden johtajana. == Tilastot == 1981–1982 Belleville Bulls OHL 1 0 0 0 0 0 0 0 0 0 1981–1982 Niagara Falls Flyers OHL 50 19 37 56 26 5 1 2 3 2 1982–1983 TPS SM-liiga 35 4 5 9 22 0 0 0 0 0 1983–1984 Nashville South Stars ACHL 14 2 8 10 2 0 0 0 0 0 1984–1985 TPS SM-liiga 36 13 12 25 30 0 0 0 0 0 1985–1986 TPS SM-liiga 36 16 19 35 23 7 3 3 6 4 MM 6 1 0 1 6 1986–1987 TPS SM-liiga 44 20 23 43 52 5 1 1 2 0 1987–1988 Lukko SM-liiga 44 15 24 39 24 0 0 0 0 0 1988–1989 Lukko SM-liiga 44 20 33 53 23 0 0 0 0 0 MM 10 0 1 1 8 1989–1990 TPS SM-liiga 33 11 13 24 18 9 7 3 10 6 MM 9 1 1 2 2 1990–1991 TPS SM-liiga 44 12 13 25 24 9 3 3 6 8 1991–1992 TPS SM-liiga 38 16 15 31 18 3 2 2 4 2 1992–1993 TPS SM-liiga 48 18 16 34 12 0 0 0 0 0 1993–1994 TPS SM-liiga 47 9 15 24 24 11 3 3 6 12 1994–1995 TPS SM-liiga 40 6 13 19 41 6 0 1 1 0 12 kautta yhteensä SM-liiga 489 160 201 361 311 50 18 14 32 32 2 kautta yhteensä OHL 51 19 37 56 26 5 1 2 3 2 1 kautta yhteensä ACHL 14 2 8 10 2 0 0 0 0 0 ==Lähteet== * ===Viitteet=== Luokka:Suomalaiset jääkiekkoilijat Luokka:Vuonna 1962 syntyneet Luokka:Elävät henkilöt
Basutomaa

Basutomaa () oli Britannian kruununsiirtomaa, joka perustettiin vuonna 1884, koska Kapmaa ei kyennyt hallitsemaan aluetta. Se jaettiin seitsemään piirikuntaan: Bereaan, Leribeen, Maseruun, Mohales Hoekiin, Mafetengiin, Quacha’s Nekiin sekä Quthingiin. Basutomaa uudelleennimettiin Lesothon kuningaskunnaksi maan itsenäistyessä Britanniasta 4. lokakuuta 1966, Leabua Jonathanin toimien tällöin valtion pääministerinä. Basutomaa liittyi itsenäistymisensä jälkeen Kansainyhteisöön. == Lähteet == == Aiheesta muualla == * ”Mustat cowboyt”, Seura, 29.6.1938, nro 26, s. 14, Kansalliskirjaston digitaaliset aineistot. Luokka:Britannian entiset siirtomaat ja protektoraatit Afrikassa Luokka:Lesothon historia
Reik

Reik on meksikolainen latinopop-yhtye. Se on perustettu Baja Californian Mexicalissa. Yhtyeessä on kolme jäsentä, Jesús Navarro (laulu), Julio Ramírez (akustinen kitara) ja Gilberto "Bibi" Marín (sähkökitara). He ovat suosittuja Latinalaisessa Amerikassa ja Espanjassa. Triolta on ilmestynyt muun muassa nimilevy Reik on vuodelta 2005, konserttitaltiointi Reik: Sesión Metropolitana, joka sekin on vuodelta 2005, ja levy Secuencia vuodelta 2006. == Aiheesta muualla == * Yhtyeen viralliset sivut * Luokka:Meksikolaiset popyhtyeet
Rinkeli

Rinkeli (joskus myös rinkilä) voi tarkoittaa seuraavia asioita: *renkaan tai silmukan muotoinen leivonnainen, esimerkiksi **vesirinkeli eli bageli **viipurinrinkeli **munkkirinkeli *Rinkeli, Linnanmäen maailmanpyörä.
Monikanavajulkaisu

Monikanavajulkaisu (cross-media publishing) viestinnässä ja mediassa tarkoittaa saman viestin lähettämistä tai sisältöjen ja palveluiden tarjoamista eri välineillä eri kanavissa: esimerkiksi internet-sivut, matkapuhelin, digi-tv. Julkaistava sisältö ei välttämättä ole aivan identtistä eri kanavissa, vaan valintaa voidaan tehdä esimerkiksi kohderyhmän tai välineen luontevimman esitystavan mukaan. Medioiden välillä on tapahtumassa voimakasta konvergenssia (lähentymistä), minkä on veikattu johtavan jopa mediafuusioon. Monikanavajulkaisussa tieto on usein tallennettu tietokantaan yleisesti luettavaan muotoon, mistä se jaellaan eri kanaviin. Sisällön tallentamisessa ei puututa lainkaan esittämistapaan tai ulkoasuun, vaan ulkoasu valitaan käytettävän kanavan ja sisällön perusteella. Sisällön tuottajat merkitsevät tärkeitä elementtejä kuten otsikoita ja kuvia, joiden perusteella sisältöä voidaan jakaa ja jäsentää eri välineille. Sisällön jakamiseen ja elementtien merkkaukseen käytetään XML-merkkauskieltä (extensible markup language). Ulkoasun määrittely tehdään erikseen eri päätelaitteelle sopivaksi XSL-kielellä (Extensible Stylesheet Language). Julkaistaviin dokumentteihin on syytä sisällyttää myös itse sisältöä kuvaavaa metatietoa, jonka avulla käyttäjille voidaan tarjota heitä kiinnostavaa (tai esimerkiksi palvelun brändiin sopivaa) materiaalia. == Syvä monikanavajulkaisu == Syvässä monikanavajulkaisuissa kanavat jakautuvat alikanaviin. Alikanava valitaan esimerkiksi tuotetun sisällön, käyttäjätietojen tai käytettävän päätelaitteen perusteella. Alikanavan valinnalla voidaan tuottaa sisältöä esimerkiksi soveltuvaksi juuri tiettyyn matkapuhelinmalliin tai päätelaitteeseen. Erilaisten päätelaitteiden tukemisen lisäksi syvän monikanavaisuuden avulla voidaan toteuttaa myös muun muassa palvelujen brändäämistä ja massapersonointia. ==Lähteet== AS-75.300 Informaatioverkostojen studio 2 Essee 1 Mikko Jouhtio Monikanavajulkaiseminen Luokka:Viestintä
Kai Ahvenranta

Kai Ahvenranta on suomalainen kitaristi. Hän soittaa hirvensalmelaisessa Ajastaica-yhtyeessä.Ajastaica Naisvuoritalolla. Viikkoset 24.9.2013 (Web Archive 2016. Viitattu 4.6.2021. Ahvenranta soitti vuosina 2002–2007 Ruoska- yhtyeessä. Hän sanoitti yhdessä Patrik Mennanderin ja Jouni Kuokkasen kanssa osan Ruoskan kappaleista ja myös sovitti niitä. == Yhtyeet == * Ajastaica * Ruoska * Natsipaska * Redused To Ash ==Lähteet== Luokka:Suomalaiset kitaristit Luokka:Syntymävuosi puuttuu Luokka:Elävät henkilöt
Sami Karppinen

Sami Karppinen (s. 2. elokuuta 1971) on suomalainen muusikko, jonka instrumentti on rummut. Karppinen on toiminut rumpalina ruotsalaisessa Therionissa vuosina 1998-2001. Ei ole sama rumpali kuin Ruoskassa. Luokka:Suomalaiset metallimusiikin rumpalit Luokka:Vuonna 1971 syntyneet Luokka:Elävät henkilöt
Masa

Masa on lyhenne nimestä Matti, Martti tai useista muista samankaltaisista miesten nimistä. Muun muassa seuraavat henkilöt tunnetaan nimellä Masa: *Masa (Martti) Jäppilä, suomalainen muusikko, säveltäjä ja orkesterinjohtaja *Masa (Veli-Matti) Maijanen, suomalainen basisti *Masa (Martti) Niemi, suomalainen näyttelijä *Masa (Matti-Juhani) Orpana, suomalainen muusikko *Masa (Matti) Perttilä, suomalainen painija *Martin Saarikangas, ”Iso-Masa”, suomalainen kansanedustajaja ja vuorineuvos, perusti Masa-Yards-nimisen telakkayrityksen ==Kuvitteellisia== *Masa Mainio (), lastenkirjallisuuden hahmo *Masa, päähenkilö sarjakuvassa Masan arkki
Seleukeia

Seleukeia () oli Seleukos I:n vuonna 305 eaa. perustama kaupunki Tigriksen länsirannalla. Se on tunnetuin hänen perustamistaan lukuisista samannimisistä kaupungeista. Seleukos teki Seleukeiasta Seleukidien valtakunnan pääkaupungin, mutta pääkaupungiksi nousi kuitenkin pian Antiokia. Joen vastarannalla sijaitsi pienempi Opis, josta ajan myötä kehittyi parthialaisten pääkaupunki Ktesifon.Seleucia. Ensyklopaedia Britannica 1911. Wikisource. Seleukeia oli makedonialainen kolonia, mutta Seleukos asutti sinne myös babylonialaisia. Parthialaiset valtasivat kaupungin vuonna 141 eaa., mutta kaupunki säilytti hellenistisen luonteensa. Roomalaiset polttivat kaupungin vuonna 117 jaa. Parthialaiset rakensivat kaupungin uudelleen parthialaiseen tyyliin. Roomalaiset tuhosivat kaupungin toistamiseen vuonna 164. Ardašir I jälleenrakensi kaupungin ja nimesi sen Veh-Ardashiriksi. Kaupunki hylättiin todennäköisesti siksi, että Tigris-joen uoma muuttui. Autioitunut kaupunki hautautui vähitellen hiekkaan. == Arkeologiset tutkimukset == Seleukeia löydettiin 1920-luvulla, kun arkeologit etsivät Opisin kaupunkia. Alkuvuodesta 1927 Michiganin yliopiston professorit Leroy Watermann ja Clark Hopkins suorittivat alueella kaivauksia. Kaivauksian on tehty uudelleen vuosina 1964 ja 1968 sekä 1985 ja 1989. Viimeisimmissä kaivauksissa italialaiset arkeologit löysivät kaupungin arkiston jossa oli arviolta 30 000 kreikkalaistyylistä dokumenttia. ==Lähteet== == Aiheesta muualla == * http://www.centroscavitorino.it/en/progetti/iraq/seleucia.html Luokka:Arkeologiset kohteet Irakissa Luokka:Hellenistiset kaupungit Luokka:Iranin historia
Noitavainojen syyt

Noitavainojen syistä Euroopassa on esitetty erilaisia teorioita, joista mikään ei ole saavuttanut yleistä hyväksyntää. Keskeinen kysymys syitä selvitettäessä on se, että noituuden kieltävä lainsäädäntö oli Euroopassa uuden ajan alussa lähes samanlainen kuin jo keskiajalla, mutta noitaoikeudenkäyntien määrä lisääntyi huomattavasti. Tutkija Keith Thomas on esittänyt tämän syyksi kaksi mahdollisuutta: joko halu tuomita noitia kasvoi nopeasti tai sitten mahdollisuutta laajamittaisiin vainoihin ei aikaisemmin ollut. Thomasin mukaan edellinen vaihtoehto on historiallisesti uskottavampi, mutta esimerkiksi tutkija Norman Cohn katsoo, että eurooppalaisten vainojen taustalla oli oikeuslaitoksen uudistuminen eli jälkimmäinen vaihtoehto. Noitavainojen selitykset ovat karkeasti jakaantuneet kahteen päälinjaan, joista toisessa korostetaan hallinnon, politiikan ja oikeuslaitoksen kehitystä ja toisessa taloudellisia ja sosiaalisia ristiriitoja. Ensimmäisen näkemyksen mukaan Euroopassa vahvistunut keskusvalta tehosti oikeuslaitoksien toimintaa ja tiukensi rikoslakia. Näin ihmisten väliset kiistat tulivat aikaisempaa useammin oikeuslaitosten käsittelyyn samalla kun esivalta ja erityisesti papisto pystyi tehokkaammin kitkemään uskonnollista poikkeavuutta yhteiskunnasta. Sosiaalis-taloudellisissa selityksissä katsotaan, että 1500- ja 1600-luku olivat myös suuren taloudellisen ja yhteiskunnallisen muutoksen aikaa, jolloin sodat, liikakansoitus, katovuodet lisäsivät köyhyyttä samalla kun rahatalouden kehitys ja laajeneva kaupankäynti lisäsi rikkauden määrää. Tämän eriarvoistumisen aiheuttama katkeroituminen purkautui sitten noitaoikeudenkäynneissä., katso myös Uskonpuhdistus johti Euroopassa perinteisen turvallisen maailmankuvan säröilemiseen, mikä osaltaan vaikutti aikakauden epäluuloisuuteen ja paniikkiin. Nachman Ben-Yehudan mukaan tämä voidaan havaita siitä, että vakavimmat vainot toimeenpantiin maissa kuten Saksa, Ranska ja Sveitsi, joissa katolisen kirkon asema oli heikoin, kun taas vakaan katoliset maat kuten Espanja, Italia ja Portugali säästyivät miltei kokonaan noitavainoilta. == Murrayn teoria == Noitavainoille on esitetty myös muita selityksiä. Englantilaisen egyptologin Margaret Murrayn kiistanalaisessa teoksessa The Witch-Cult in Western Europe (1921) esitetään, että noitavainojen kohteena olisivat olleet kristinuskolle uhkaksi koetut pakanalliset kulttimenot ja uskomukset, joita vanhaan uskoon tukeutuneet harjoittivat salaisesti. Murrayn mukaan muun muassa noitasapatti oli värittynyt kuvaus vanhojen uskonlahkojen kulttimenoista ja niissä nähdyt pienet miehet () olisivat olleet muinaisen kääpiöheimon viimeisiä olemassa olevia edustajia. Samansuuntaisen teorian on esittänyt myös suomalainen Arne Runeberg, jonka mukaan Euroopassa kerettiläisiä vastaan taistellut inkvisitio olisi ennen kaikkea kamppaillut katarismiksi kutsuttua kristinuskon suuntaa vastaan. Norman Cohen on sittemmin osoittanut Murrayn käyttäneen lähteitä täysin mielivaltaisesti, eikä Murrayn teorioita enää pidetä tutkijoiden piirissä uskottavina., katso myös == Kirjallisuutta == * == Lähteet == syyt
Transitiivisuus (matematiikka)

Transitiivisuus on logiikassa ja matematiikassa eräiden relaatioiden ominaisuus. Relaatiota R joukossa A sanotaan transitiiviseksi, jos siitä, että tämä relaatio vallitsee joukon A alkioiden a ja b välillä sekä myös saman joukon alkioiden b ja c välillä, seuraa, että se vallitsee myös alkioiden a ja c välillä. Toisin sanoen: (\forall a,b,c \in A) \left((a R b) \wedge (b R c) \right) \rightarrow (a R c). Esimerkiksi järjestysrelaatiot, kuten kokonaislukujen ja reaalilukujen suuruusjärjestys, ovat transitiivisia. Jos nimittäin luku a on pienempi kuin b ja b pienempi kuin c, on myös a pienempi kuin c, eli a < b \wedge b < c \Rightarrow a < c == Lähteet == ==Kirjallisuutta== * Luokka:Joukko-oppi
Gilboa

Gilboa (, arab. Džebel Fuqûca) on vuori Palestiinan Länsirannan pohjoisrajalla ja Israelin Jisreelin tasangon kaakkoisosassa. Vanhassa testamentissa se on esimerkiksi paikka, jolla Saul kuolee taistelussa filistealaisia vastaan. ==Maantiede== Gilboan vuoriharjanne erkanee Samarian vuorimaasta kaakosta luoteeseen. Pituutta vuoriharjanteella on noin 17 kilometriä ja sen korkein kohta on 479 metriä merenpinnasta. Maanpinta laskee vuorelta nopeasti kohti Betseaninlaaksoa idässä ja Harodinlaaksoa koillisessa. Lievemmin maa laskee kohti Jisreelin tasangon eteläosaa pohjoisessa. Gilboan juuren itä- ja koillisosissa on lukuisia lähteitä. Vuorella sijaitsee juutalaisen kansallisrahaston aikanaan istuttama paikallisittain suuri metsä-alue, joka on nykyisin suojeltu. Paikalle on rakennettu teitä matkailumielessä. Israelin puolella sijaitsevia asutuksia ovat Nurit, Ma'ale Gilboa, Meirav, Malkisua ja Gan Ner. Palestiinan Länsirannan puolella Gilboalla sijaitsevat Jalbun ja Faqqua. ==Historia== Gilboa esiintyy Vanhassa testamentissa. 1. Samuelin kirjassa se on paikka, jolla Saul ja hnen poikansa kuolevat taistelussa filistealaisia vastaan. 2. Samuelin kirjassa (1:21) kuningas Daavid kiroaa Gilboan valituslaulussaan: "Gilboan vuoret, älköön teille langetko kaste eikä sade, älkööt peltonne kasvako uhreiksi viljaa". Gilboan muinainen nimi säilyi arabiankielisenä vuoren rinteellä sijaitsevan Jalbunin kylän nimenä. Eusebios mainitsee paikan teoksessaan Onomastikon nimellä Gelbous. 1900-luvulla alueelle alkoi muodostua juutalaista asutusta. Vuosien 1936–1939 arabikapinan aikana Gilboalta käsin toimi arabien asejoukkoja, jotka tekivt iskuja lähistön juutalaisille alueille. Israelin itsenäisyyssodan aikana vuonna 1948 se oli Jordanian Arabilegioonan ja puoliaseellisten joukkojen linnoittama alue, josta he uhkasivat katkaista Hardoin- ja betseanin laaksojen juutalaisalueet yhteyksistään länteen. Vuoden 1949 tulitaukolinja kulki eturintamaa pitkin ja juutalaisten puolelle jäivät Gilboan pohjois- ja itärinteet. Muu osa vuorta oli osa Jordanian Länsirantaa. Israel miehitti koko alueen kuuden päivän sodassa vuonna 1967. == Lähteet == == Aiheesta muualla == * Luokka:Raamatun paikat Luokka:Israelin vuoret Luokka:Palestiinan maantiede
Suomen Lähi-idän instituutti

Suomen Lähi-idän instituutti (FIME) on yksi Suomen kulttuuri- ja tiedeinstituuteista. Se on yksi kolmesta suomalaisesta Välimeren alueella toimivasta akateemisesta tiedeinstituutista. Kohdealue on itäisen Välimeren alue. Se on perustettu vuonna 1994. Suomen Lähi-idän instituutin tarkoituksena on tukea ja edistää Lähi-idän kielten, kulttuurien ja yhteiskuntien tutkimusta ja opetusta. Instituutin tavoitteena on myös edistää yhteistyötä Suomen ja Lähi-idän maiden korkeakoulujen ja tutkimuslaitosten välillä. Instituutti myöntää lisäksi apurahoja kohdemaissa tehtävään tutkimukseen. Instituutilla on tällä hetkellä Lähi-idän toimipaikka Beirutissa ja yhteyshenkilö Kairossa, ja sen toiminta on pääosin opetusministeriön rahoittamaa. Israelin ja palestiinalaishallinnon alueen toiminnot ovat säätiön alaisia. Instituutin toiminta kattaa muun Lähi-idän alueen. Instituuttia on johtanut vuodesta 2020 eteenpäin Irina Piippo. Instituutti ylläpitää vierasblogeja Lähi-itä Nyt ja Mosaiikki. Se julkaisee myös tiedettä popularisoivaa Lukemista Levantista -kirjoitussarjaa. Suomen Lähi-idän instituutin säätiö toimii Suomen Lähi-idän instituutin taustaorganisaationa. Lisäksi se koordinoi Suomen Anna Lindh -verkostoa. Suomen Lähi-idän instituutin ystävät ry on instituutin taustalla toimiva yhdistys, jonka toiminnan tarkoituksena on tehdä Lähi-idän maita tunnetuksi järjestämällä luentoja, yleisötilaisuuksia, koulutusmatkoja ja kulttuurinvaihtoa Lähi-idän alueen maihin ja maista. === Johtajat === * Mikko Louhivuori (1998–2002) * Irmeli Perho (2002–2005) * Raija Mattila (2005–2008) * Hannu Juusola (2009–2010) * Ari Kerkkänen (2011–2014) * Raija Mattila (2014–2020) * Irina Piippo (2020–) == Lähteet == == Aiheesta muualla == * Suomen Lähi-idän instituutti * Suomen Lähi-idän instituutin säätiö * Suomen Lähi-idän instituutin ystävät ry * Suomen kulttuuri- ja tiedeinstituutit * Lähi-itä Nyt -blogi * Mosaiikki-blogi Luokka:Lähi-itä Luokka:Syyria Luokka:Suomen kulttuuri- ja tiedeinstituutit
Groom Lake

Groom Lake tarkoittaa seuraavia *Groom Lake, suolatasanko Yhdysvalloissa Nevadassa *Groom Lake, elokuvan The Visitor alkuperäinen nimi *Area 51, salainen koealue Yhdysvalloissa Nevadassa
Getsemane

Getsemane (arameaksi Gaṯ-Šmānê ’oliivikuurna’) on puutarha Öljymäen rinteellä Kidronin laaksossa Jerusalemin temppelialuetta vastapäätä. Puutarhassa on ennen luultavasti viljelty öljypuita. Raamatun mukaan Jeesus vetäytyi opetuslapsineen Getsemaneen pääsiäisaterian jälkeen rukoilemaan, ja Juudas Iskariot opasti Jeesuksen pidättäjät sinne. Nykyään Getsemanen paikalla on fransiskaanien omistama puutarha ja vuonna 1925 paikalle rakennettiin fransiskaanimunkkien omistama basilika. Ortodoksien kirkko Getsemanessa on hiukan ylempänä samalla rinteellä. Arabit ovat rakentaneet kirkon Marialle Kidronin laakson pohjoispäähän. Getsemanessa suoritettiin vuonna 1909 kaivaukset, joissa alueelta löydettiin jäännöksiä ristiretkeläisten rakentamasta kirkosta ja niiden alta bysanttilaisten kirkon jäännökset, jonka persialaiset hävittivät noin vuonna 614. == Lähteet == == Aiheesta muualla == * Getsemane Raamatussa Luokka:Raamatun paikat Luokka:Jerusalem
William Booth

William Booth (10. huhtikuuta 1829 Nottingham – 20. elokuuta 1912 Lontoo) oli brittiläinen metodistisaarnaaja, joka perusti Pelastusarmeijan ja toimi sen ensimmäisenä kenraalina (1878–1912). Hänen vaimonsa oli Pelastusarmeijan äidiksi kutsuttu Catherine Booth. Booth toimi saarnaajana metodistikirkon piirissä vuosina 1851–1861. Kun hänen ei sallittu ryhtyä kokopäiväisesti kiertäväksi evankelistaksi, hän erosi metodistikirkon palveluksesta ja aloitti vapaan evankelioimistyön. Yhdessä lahjakkaan ja lujatahtoisen vaimonsa Catherine Mumfordin kanssa hän ryhtyi evakelioimistyöhön Itä-Lontoossa 1865. Heihin liittyi joukko uskovaisia, jotka halusivat toimia heidän kanssaan. Ryhmän nimenä oli ensin Kristillinen lähetys, vuonna 1878 otettiin käyttöön nimi Salvation Army. William Boothista tuli Pelastusarmeijan ensimmäinen kenraali. Hän oli hyvin järjestelykykyinen ja osasi kehittää menetelmiä, jotka tavoittivat suurkaupungin työväestöä. Salvation Army -nimen myötä järjestäydyttiin sotavoimien mallin mukaan: järjestön äänenkannattajaksi tuli Sotahuuto (The War Cry), Boothista tuli virallisesti ”kenraali” ja papisto sai eri sotilasarvoja ”upseereina”. Muista jäsenistä tehtiin ”sotilaita”. Booth ja muut sotilaat tässä ”Jumalan armeijassa” käyttivät Pelastusarmeijan omaa univormua kokouksissa ja muissa hengellisissä tilaisuuksissa. Booth on kirjoittanut vuonna 1893 julkaistun laulun ”O boundless salvation! Deep ocean of love”. Se on Pelastusarmeijan ”profiiilaulu” ja se on käännetty kaikille kielille, joilla Pelastusarmeija toimii ja on usein Pelastusarmeijan laulukirjan ensimmäinen laulu. Se on Suomen Pelastusarmeijan laulukirjassa laulu 139 ”Oi, armonsa meri niin valtava on, niin syvä, niin kirkas, niin mittaamaton!” Ruotsin kirkon virsikirjassa, jota Ruotsin Pelastusarmeija käyttää, se on virsi 226 ”O gränslösa frälsning”. Sen suomenkielinen käännös suomenkielisessä virsikirjassa on Pekka Kivekkään käännös vuodelta 1996 ”Oi Kristuksen rakkaus mittaamaton, se kuin meri mahtava, kuohuva on!” == Teoksia == * Ohjesääntöjä pelastussotilaille. Suom. J. F. Johansson. Pelastusarmeijan päämaja, 1902. * Ohjesääntöjä kenttäupseereille pelastusarmeijassa. Suom. J. F. Johansson. Pelastusarmeijan päämaja, 1902–1903. * Sydämen puhtaus : kirjeitä pelastussotilaille ja muille. Pelastusarmeijan päämaja, 1906. * Kenraali William Booth'in antamia ohjeita ja sääntöjä kenttäupseereille Pelastusarmeijassa : 1 - 6 vihko. Pelatusarmeijan päämaja, 1910. * Kenraalin antamia ohjesääntöjä pelastusarmeijan sotilaille. Pelastusarmeijan päämaja, 1916 * Pelastusarmeijan upseerien ohjesäännöt : 1, periaatteet : 2, menetelmät. Suom. Hilkka Taskin. Suomen pelastusarmeijan säätiö, 1975 == Lähteet == == Aiheesta muualla == * Pelastus-armeija: Historia * Maailman Historia -lehti: Loi valoa englannin pimeyteen * Christian History: William Booth - First General of the Salvation Army * William Booth Biography * Encyclopædia Britannica: William Booth Luokka:Pelastusarmeija Luokka:Brittiläiset papit Luokka:Vuonna 1829 syntyneet Luokka:Vuonna 1912 kuolleet Luokka:Englantilaiset virsirunoilijat
Bernd Freytag von Loringhoven

Bernd Freytag von Loringhoven (6. helmikuuta 1914 Kuressaare, Viro – 27. helmikuuta 2007 München, Saksa) oli baltiansaksalainen upseeri natsi-Saksan armeijassa Wehrmachtissa ja myöhemmin Saksan liittotasavallan armeijan Bundeswehrin kenraali. Toisessa maailmansodassa hän palveli panssarijoukoissa ja kenraalien Heinz Guderianin ja Hans Krebsin adjutanttina heinäkuusta 1944 huhtikuuhun 1945. Operaatio Barbarossaan hän lähti Guderianin 2. panssariarmeijan esikunnan jäsenenä. Myöhemmin hän komensi komppaniaa ja pataljoonaa. Hän otti osaa Stalingradin taisteluihin ja hänet siirrettiin motista pois lentokoneella sotamarsalkka Erich von Mansteinin armeijaryhmä Doniin avustamaan sen vapautusoperaatiossa. Kun Adolf Hitleriä vastaan tehtiin murhayritys heinäkuussa 1944, Guderian nimitettiin armeijan esikuntapäälliköksi ja Freytag von Loringhoven hänen adjutantikseen. Tässä tehtävässään hän vieraili kaksi kertaa päivässä Hitlerin Itä-Preussin päämajassa ja myöhemmin Führerbunkerissa Berliinissä. Kuollessaan vuonna 2007 hän oli yksi viimeisiä elossa olevia Führerbunkerista selvinneitä. Hän toimi asiantuntijana Perikato-elokuvaa tehtäessä. ==Aiheesta muualla== * Baron Bernd Freytag von Loringhoven (Times Online) * Baron Bernd Freytag von Loringhoven (Scotsman) Luokka:Bundeswehrin kenraalit Luokka:Vuonna 1914 syntyneet Luokka:Vuonna 2007 kuolleet